|  |  |  |  |  |
| --- | --- | --- | --- | --- |
| **ΤΑΥΤΟΤΗΤΑ**  **ΠΡΟΓΡΑΜΜΑΤΟΣ ΚΑΛΛΙΕΡΓΕΙΑΣ ΔΕΞΙΟΤΗΤΩΝ** | | | | |
| **ΤΙΤΛΟΣ** | Επιχειρώντας… τοπικά | | | |
| **ΦΟΡΕΑΣ** | Out of Eden Learn-inspired (Τμήμα Ψηφιακών Συστημάτων Πανεπιστημίου Πειραιά - Ερευνητική Ομάδα CoSyLlab) | | | |
| **ΘΕΜΑΤΙΚΗ ΕΝΟΤΗΤΑ** | Δημιουργώ και Καινοτομώ – Δημιουργική Σκέψη και Πρωτοβουλία | **ΥΠΟΘΕΜΑΤΙΚΗ ΕΝΟΤΗΤΑ** | Επιχειρηματικότητα – Αγωγή Σταδιοδρομίας – Γνωριμία με Επαγγέλματα | |
| **ΕΚΠΑΙΔΕΥΣΗ**  Γενική/Ειδική | Γενική | **ΛΕΞΕΙΣ ΚΛΕΙΔΙΑ** | τοπικά προϊόντα, αρωματικά φυτά και βότανα, «έξυπνος» καταναλωτής, καλλιέργεια δεξιοτήτων | |
| **ΣΧΟΛΕΙΟ**  Νηπιαγωγείο/Δημοτικό/Γυμνάσιο | Δημοτικό σχολείο | **ΣΧΟΛΙΚΟ ΕΤΟΣ** | 2020-2021 | |
| **ΤΑΞΗ/ΤΑΞΕΙΣ** | Στ΄ τάξη |  | | |
| **ΣΥΝΟΠΤΙΚΗ ΠΕΡΙΓΡΑΦΗ** | Στο Πρόγραμμα Καλλιέργειας Δεξιοτήτων «Επιχειρώντας… τοπικά», βασικός κύκλος δεξιοτήτων είναι οι Δεξιότητες Ζωής και εμπλεκόμενος οι Δεξιότητες της τεχνολογίας, της μηχανικής και της επιστήμης. Οι μαθητές/-τριες καλούνται, μέσα από την εξερεύνηση της φύσης και των πόρων της κοντινής και ευρύτερης περιοχής, να διερευνήσουν τις ανθρώπινες δραστηριότητες στη φύση προκειμένου να αξιοποιήσουν αρωματικά φυτά και βότανα για την εξασφάλιση της πρώτης ύλης για την παραγωγή προϊόντων με διατροφικά και θεραπευτικά οφέλη. Μέσα από την σύνδεση της μαθησιακής αποστολής με πεδία του αναλυτικού προγράμματος και την εξοικείωση με έννοιες Διαφήμιση, Επιχείρηση, Ανταγωνιστικό προϊόν, Καταναλωτής κ.ά επιδιώκεται οι μαθητές/-τριες να καλλιεργήσουν δεξιότητες κριτικής σκέψης κατανοώντας το ρόλο των χρημάτων στην καθημερινή ζωή και μαθαίνοντας τρόπους διαχείρισης των προσωπικών τους εισοδημάτων, ώστε να γίνουν «έξυπνοι» καταναλωτές. Μέσα από μια σειρά δραστηριοτήτων προσεκτικής παρατήρησης, αξιοποίησης ρουτινών σκέψης, εργαλείων διαλόγου και ενεργούς δράσης αναπτύσσουν τις δεξιότητες και τα ενδιαφέροντά τους που θα τους/τις βοηθήσουν να συνδεθούν με πιθανά μελλοντικά επαγγέλματα διαφόρων κατευθύνσεων. | | | |
| **ΑΡΙΘΜΟΣ ΕΡΓΑΣΤΗΡΙΩΝ** | 7 | **ΕΦΑΡΜΟΖΕΤΑΙ ΔΙΑΔΙΚΤΥΑΚΑ** | | ΟΧΙ |
| **ΑΡΙΘΜΟΣ ΔΙΔΑΚΤΙΚΩΝ ΩΡΩΝ** | 7 |  | | |
| **ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ** | 1. Τι «μυρίζει» από το χθες;  2. Εδώ βότανα, εκεί αρωματικά φυτά!  3. Βότανα και αρωματικά φυτά στον τόπο μου  4. Επεξεργάζομαι, δημιουργώ, επιχειρώ  5. Επιχειρείν…καταναλωτικά  6. Δια-φημίζοντας τα προϊόντα του τόπου μας  7. Επιχειρώ τοπικά, ανοίγομαι σε νέους κόσμους | | | |